Diari Oficial de la Generalitat Valenciana


Sumari del DOGV 4320, del 23-08-2002 (2002/9108)

Informació pública de l'alternativa tècnica de programa presentada al sector 2.b. (unitat d'execució núm. 5) del Pla General d'Ordenació Urbana d'Albal.
--------------------------------------------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9108


Organisme emissor
:   Ajuntament d'Albal

Tipus de document
:   Anunci

Informació pública de l'alternativa tècnica de programa presentada al sector 2.b. (unitat d'execució núm. 5) del Pla General d'Ordenació Urbana d'Albal. [2002/F9108]
  
L'Agrupació d'Interés Urbanístic 2RB Industrial d'Albal, amb número d'identificació fiscal F26096845, a través del seu president, el senyor Manuel Pozo Raga, ha formulat la proposta de programa d'actuació integrada per al desenrotllament dels terrenys compresos en la unitat d'execució número 5 del Pla General d'Ordenació Urbana d'Albal, i adjunta a la proposta esmentada els annexos que a continuació es detallen:
  
- Memòria.
  
- Certificat de l'acord de l'Assemblea General extraordinària de l'agrupació, de 28 de maig d'enguany, en què es referenda la documentació que s'adjunta.
  
- Justificant de la inscripció de l'agrupació en el Registre d'Agrupacions d'Interés Urbanístic.
  
- Estatuts de l'agrupació i actes d'adhesió de propietaris que superen el 50% del coeficient de propietat de la unitat.
  
- Projecte d'urbanització, amb la seua documentació i estudi de seguretat i salut.
  
- Pla parcial del sector 2.b. industrial d'Albal.
  
A l'empara del que preveu l'article 45 en relació amb l'article 46.3 de la Llei Reguladora de l'Activitat Urbanística se sotmet la proposta de programa a informació pública pel termini de 20 dies, comptats a partir del dia següent a la publicació d'este anunci en el Diari Oficial de la Generalitat Valenciana.
  
El dit termini podrà ser prorrogat, en compliment del que disposa l'article 46.4 de la Llei Reguladora de l'Activitat Urbanística, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució per a això.
  
Així mateix, el termini quedarà prorrogat automàticament si durant l'exposició pública de l'alternativa s'iniciara una segona exposició d'una altra en competència amb esta.
  
La documentació integrant de l'alternativa tècnica de programa es troba a disposició de qualsevol interessat al Departament d'Urbanisme de l'Ajuntament d'Albal, ubicat a la segona planta de l'edifici de l'ajuntament, situat a la plaça del Cabdill, número 7, d'este municipi, per a poder ser examinada i poder formular, si és procedent, al·legacions i alternatives tècniques dins del terme indicat en el paràgraf anterior de 20 dies a partir de la publicació d'este anunci en el Diari Oficial de la Generalitat Valenciana, o el prorrogat de 20 dies més en els supòsits abans indicats; i proposicions juridicoeconòmiques durant els cinc dies següents al venciment del termini anterior.
  
Per mitjà de la publicació d'este anunci d'informació pública del programa d'actuació integrada de la unitat d'execució número 5, i de conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, se cita els propietaris afectats que puguen resultar desconeguts, s'ignore el lloc de les notificacions o bé , intentada esta, no s'haguera pogut practicar, perquè durant el termini assenyalat puguen formular les al·legacions que estimen pertinents.